港超聯 地區打吡打甩髀!
2024年04月19日 19:35
東網電視
更多新聞短片
港超聯:冠忠南區 vs 深水埗
【東網按次收費直播】
「中銀人壽香港超級聯賽」周六(20日)假香港仔運動場上演「地區打呲」,由冠忠南區主場迎戰深水埗。南區為延續聯賽不敗走勢,今場地頭出擊3分志在必得,深水埗今季對南區往績處下風,但經過人腳調整,或有更多本錢締造驚喜。(on.cc東網周六下午3時按次收費直播)
南區今季連同盃賽,已與深水埗對賽4次,錄得3勝1負,但主教練楊正光認為對手季中增兵後,已不可同日而語,提醒球員要小心應付:「今季我哋試過喺『足總盃』輸畀深水埗,加上佢哋嘅人腳愈執愈好,同上半季完全唔同講法,希望可以限制鄧嘉發揮,唔好畀對手偷到雞。」「光Sir」續稱球隊最近把握力未如理想,會就此作針對訓練,盼今場有所改善。
上場聯賽對流浪射入12碼,助球隊驚險取勝的史提芬彭利拿,有信心今場能全取3分,衝擊更高聯賽排名:「經過大半季摸索後,我哋對點樣用地面推進打穿對手防線,愈嚟愈熟練,而且教練團為呢場做足部署,只要大家發揮水準,應該可以攞哂3分。」
深水埗上場以1球僅負前列份子大埔,主教練陳浩然認為球隊發揮並不差,今場遇積分榜前半版的南區,深水埗必定力爭要再踢士氣波,「陳Sir」表示:「作為一支中下游球隊及區隊,最緊要係踢出精神面貌,我哋唔係場場都贏到,但一定會博盡,希望下次會踢出令球迷滿意嘅比數。」上場領紅的宋柱浩要坐波監無緣披甲,季中來投的蘇沙則有機會倒戈。
深水埗今季曾在「足總盃」淘汰南區,惟梁星耀認為過往賽事難以做準,每場比賽都是逐場計。他指出南區有多方面需要加以提防:「 對南區最大挑戰,係佢地中後場制空能力好好,兩邊翼鋒單對單能力強,呢兩樣野相信對好多球隊都係要提防。」
【兩隊預計正選陣容】
冠忠南區
門將:25.伍瑋謙
後衞:8.李嘉耀 12.杜馬思 4.川瀨浩太 16.翟廷峯
中場:11. 佐佐木周 6.基斯 19.趙聡悟
前鋒:18.艾華 7.史提芬彭利拿 17.李小恆
深水埗
門將:1.梁興傑
後衞:20.波比 72.拿亞 6.雲尼馬高域 15.尼高拉斯
中場:24.顏卓彬 41.梁星耀 22.小田倉康太
前鋒:77.張廣然 99.鄧嘉 10.蘇沙